বিশ্বজুৰি মহামাৰীৰ ৰূপ ধাৰণ কৰা কৰ'নাভাইৰাছৰ প্ৰতিষেধক উলিওৱাৰ বাবে আই আই টি গুৱাহাটীৰ এদল গৱেষকে চেষ্টা কৰি আছে।
তাৰোপৰি বিভিন্ন ভাইৰাছ আৰু মাইক্ৰ'অৰ্গেনিজমবোৰ সোনকালে আৰু ধৰা পেলাব পৰা প'ৰ্টেবল ডায়েগনষ্টিক কিট নিৰ্মাণৰ বাবেও আই আই টি গুৱাহাটীয়ে চেষ্টা কৰি আছে।
আই আই টিখনৰ বায়'চাইন্স আৰু বায়'ইঞ্জিনিয়াৰিং বিভাগৰ অধ্যাপক শচীন কুমাৰৰ নেতৃত্বত দলটোৱে কাম কৰি আছে।
ইপিনে ভাইৰাছৰ সংক্ৰমণ প্ৰতিহত কৰাৰ বাবে বিশ্ব স্বাস্থ্য সংস্থাৰ নিৰ্দেশনাৰ আধাৰত আই আই টি গুৱাহাটীয়ে এবিধ ফেচশ্বিল্ড বা মাস্কো তৈয়াৰ কৰি উলিয়াইছে।
এই দলটোক নেতৃত্ব দিছে আই আই টিখনৰ ডিজাইন বিভাগৰ ডঃ সুপ্ৰদীপ দাসে।
তাৰোপৰি বিশ্ব স্বাস্থ্য সংস্থাৰ পৰামৰ্শৰ আধাৰত আই আই টি গুৱাহাটীয়ে হেণ্ড ছেনিটাইজাৰো প্ৰস্তুত কৰিছে।
এই ছেনিটাইজাৰসমূহ আই আই টি চৌহদৰ সকলোকে বিতৰণ কৰা হৈছে।
আই আই টি গুৱাহাটীৰ বায়'চাইন্স আৰু বায়'ইঞ্জিনিয়াৰিং বিভাগৰ গৱেষকৰ দলটোৱে পূৰ্বে জাপানী এনকেফেলাইটিছ আৰু ছোৱাইন ফ্লুৰ প্ৰতিষেধকো তৈয়াৰ কৰিছিল।
তেওঁলোকৰ গৱেষণাটো 'Vaccine and Archives of Virology'ত প্ৰকাশিত হৈছিল।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
